《赠道士刘友鹤》
宋代·高斯得

翰林纷万族，白鹤称善鸣。
标榜在诗易，斯义渊然精。
子今自羽客，复慕胎仙名。
烟煴吐奇讯，警露争圆清。
平皋播馨兰，广隰荫芳苓。
於焉事飞薄，安得有恶声。
聋俗讵知我，胡为枉撄情。
帝乡阔万里，短羽毛遐征。

作者简介：宋邛州蒲江人，字不妄。高稼子。理宗绍定二年进士。李心传修四朝史，辟为史馆校阅，分修光、宁二帝纪。因言事，忤宰相史嵩之，出为外官。淳祐六年复以论史嵩之事被排出外。历福建路计度转运副使，为宰相丁大全之党诬劾，夺职降官，大全罢，事始得白。恭帝德祐元年累官至参知政事，为宰相留梦炎乘间罢去。有《诗肤说》、《耻堂文集》等。